FC Bayern Minga

Da **FC Bayern Minga** (amtle: **FC Bayern München**) is a boarischa Fuaßboivarein as da Landeshauptstod Minga. Da Vaein hod 300.000 Mitglieda (Stand 26. Jenna 2023) und is damit da mitgliederstärkste Sportverein af da Wejd.. Da Vaeinssitz is z'Minga in da Säbener Straß 51. D'greßtn Rivoin in Bayern san d'Sechzga, wobei d'iwa zuazeit in da 3. Liga spuin, und d'Clubbara. Bayern Minga is da Rekoadmoasta (neinazwanzg moi) in Deitschland. Außadem hams scho fimfe moi d'Champions League g'wunna und zwoa moi an Wejdpokoi. Kapitän is da Manuel Neuer. Am längsten bei Bayern woa da Mehmet Scholl, dea wo 2007 afg'heat hod.

Spuistättn is d'Allianz Arena, wo d'Bayern seit 2005 dahoam san, davor is as Olympiastadion g'wesn.

Da Felix Magath wor bis zum 31. Jenna 2007 Traina, danoch wieda da Ottmar Hitzfeld, dea wo scho friara amoi Traina vom FCB wor. In da Saison 2008/09 wor da Jürgen Klinsmann Traina. Dea hod aa scho moi beim FC Bayern g'spuit. Am 27. Aprui 2009 is a entlossn worn. Fian Rest vo da Saison hod da Jupp Heynckes as Amt vom Cheftraina ibanumma. Vom 1. Juli 2009 bis zum 10. Aprui 2011 wors da Louis van Gaal, dea kimmt aus Holland. 's is iwa dann nimmer g'schaid g'laffa und sei bisheriger Cotraina Andries Jonker hod dem sei Oarbat bis zum End vo da Saison 10/11 iwanumma und nachat wieda da Jupp Heynckes. Vo da Saison 2013/14 bis 2015/16 is da Pep Guardiola da Traina vo di Bayern g'wen und hod de deitsche Moastaschoft dreimoi und an deitschn Pokoi zwoamoi g'wonna. Vo 2016 bis 2017 wor da Carlo Ancelotti da Cheftrainer. Im Oktoba 2017 is zum 4. Moi da Jupp Heynckes auf'd Trainabank vo d'Bayern z'ruckkehrt und hod's bis zum End vo da Saison 2017/18 g'moasam mid seine Cotraina Peter Hermann u Hermann Gerland  betreut. Seit da Saison 2018/19 is da Niko Kovač da Traina vo di Bayern und hod mid eana in da Saison 2018/19 d'deitsche Moastaschoft und an deitschn Pokoi g'wonna.
Seit da Saison 2019/20 is da Hansi Flick da Trainer vo di Bayern. Seid da 1 Juli is da Julian Nagelsmann da Trainer vo di Bayern.

Da Varein hod aa a Amateurmoschaft, d'wos ob da Saison 2019/20 in da 3. Liga spuit.

D'Fraua-Obteilung spuit in da Fuaßboi-Bundesliga vo d'Fraua. 1976, 2015 und 2016 sans Deitscha Moasta worn.

Nebnam Fuaßboi werdn iwa a no andan Spoatoartn g'spuit: Basketboi, Schach, Handboi und Turna.

## Hoamatstadion
D'Bayern trogn d'Hoamspui in da Allianz Arena z'Minga aus. Oazug woa im Mai 2005. A Heapuankt da Allianz Arena 2006 woa d'Wejdmoastaschoft 2006, ois s'Aeffniangsspui hia g'spuit wuide. 2008 hod da FC Bayern si "nua" fian UEFA-Cup qualifiziad. Seit 2009 spuit ma wieda Champions League.

Zua Zeit ghead vom Stadion aa zua 100 Prozent em FC Bayern Minga. As Stadion fosst 75.000 Zuschaua. Bei d'Hoamspui leicht vum Stadion außn in Roud.

## Kader 2021/22

## Eafoig

### National
* Deitscha Moasta (32): 1931/32, 1968/69, 1971/72, 1972/73, 1973/74, 1979/80, 1980/81, 1984/85, 1985/86, 1986/87, 1988/89, 1989/90, 1993/94, 1996/97, 1998/99, 1999/2000, 2000/01, 2002/03, 2004/05, 2005/06, 2007/08, 2009/10, 2012/13, 2013/14, 2014/15, 2015/16, 2016/17, 2017/18, 2018/19, 2019/20, 2020/21, 2021/22, 2022/23
* DFB-Pokoi (20): 1956/57, 1965/66, 1966/67, 1968/69, 1970/71, 1981/82, 1983/84, 1985/86, 1997/98, 1999/00, 2002/03, 2004/05, 2005/06, 2007/08, 2009/10, 2012/13, 2013/14, 2015/16, 2018/19, 2019/20
* DFL-Ligapokoi (6): 1996/97, 1997/98, 1998/99, 1999/00, 2003/04, 2006/07
* DFB-Supercup (4): 1982, 1987, 1990, 2010

### International
* Wejdpokoi (2): 1976, 2001
* Europapokal der Landesmeister/UEFA Champions League (6): 1973/74, 1974/75, 1975/76, 2000/01, 2012/13, 2019/20
* Europapokal der Pokalsieger (1): 1966/67
* UEFA-Cup (1): 1995/96
* UEFA Super Cup (1): 2013

## Andane Obteilunga
* Basketboi
* 
* Handboi
* Schach
* Schiedsrichta
* Sportkegln
* Tischtennis
* Turna

## Literadua
* Dietrich Schulze-Marmeling: *Die Bayern. Die Geschichte des deutschen Rekordmeisters*; Göttingen: Die Werkstatt, 2006; ISBN 3-89533-534-7.
* Thomas Hüetlin: *Gute Freunde. Die wahre Geschichte des FC Bayern München*. Blessing, München 2006, ISBN 3-89667-254-1.
* Ralf Grengel, Rafael Jockenhöfer: *100 Jahre FC Bayern München… und ein Paar Titel mehr*. powerplay-Verlag, Berlin 2001, ISBN 3-9804611-3-0.
* Dietrich Schulze-Marmeling: *Der FC Bayern und seine Juden. Aufstieg und Zerschlagung einer liberalen Fußballkultur*, Verlag Die Werkstatt, Göttingen 2011 ISBN 978-3-89533-781-9

## Im Netz

* Offiziejn Netzseitn vo da Fuaßboi-Abteilung
* FC Bayern München AG – Frauenfuaßboi
* Offiziej Netzseitn vo da Basketboi-Abteilung
* FC Bayern München e.&nbsp;V. – Abteilung Schach

## Beleg